

Pirkimo sąlygų priedas Nr.2
VIEŠOJO PASLAUGŲ PIRKIMO-PARDAVIMO SUTARTIS (FIKSUOTŲ ĮKAINIŲ)

IŠORĖS KOKYBĖS VERTINIMO PROGRAMOS (Nr. 10086-6)


	[Tiekėjo pavadinimas] (toliau - Paslaugų teikėjas), atstovaujamas (-a) _______________, veikiančio (-čios) pagal _______________, 
	ir
[bookmark: _Hlk42001434]	VšĮ Respublikinė Vilniaus universitetinė ligoninė (toliau – Klientas), atstovaujama _____________________________________________, veikiančio (-čios) pagal _____________, 

	toliau Paslaugų teikėjas ir Klientas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis skelbiamos apklausos būdu atlikto mažos vertės viešojo pirkimo „Išorės kokybės vertinimo programos (Nr. 10086-6)“ ( CVP IS pirkimo Nr. 5484557) sąlygomis ir susitarė dėl toliau išvardytų sąlygų.

1. SUTARTIES OBJEKTAS
	1.1. Šia Sutartimi Paslaugų teikėjas įsipareigoja pagal Kliento poreikį ir Paslaugos teikėjo pateiktą paslaugų teikimo planą suteikti Sutarties priede nurodytas paslaugas (toliau - paslaugos). 
1.2. Maksimalus paslaugų kiekis nurodytas Sutarties priede. Klientas neįsipareigoja nupirkti konkretaus paslaugų kiekio. 
	1.3. Klientas pagal šią Sutartį įsipareigoja priimti užsakytas paslaugas ir už jas sumokėti pagal Sutartyje nurodytus įkainius Sutartyje numatytomis sąlygomis ir tvarka.
	1.4. Paslaugos turi atitikti Sutarties priede Nr. 1 pateiktoje techninėje specifikacijoje nustatytus reikalavimus.
	1.5. Paslaugų teikėjas vykdydamas Sutartį turi laikytis šių aplinkosaugos reikalavimų:
1.5.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija Klientui turi būti pateikta tik elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1- 508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
1.5.2. Paslaugų teikėjas privalo programas ir mėginius atvežti Klientui ne kelių eismo piko valandomis (piko valandos pirmadieniais – penktadieniais nuo 8:00 iki 9:00 val., nuo 16:00 iki 18:00 val.) ir trumpiausiais galimais maršrutais.
	1.5. Klientas turi teisę prašyti Paslaugų teikėjo pateikti informaciją ir/ar dokumentus, kurie įrodytų Paslaugų teikėjo aplinkosaugos reikalavimų laikymąsi. Nustačius, kad Paslaugų teikėjas šiame Sutarties punkte nustatytų reikalavimų nesilaiko, Paslaugų teikėjui taikoma 100,00 Eur dydžio bauda už kiekvieną nustatytą atvejį.
		
	2. PASLAUGŲ TEIKIMO TVARKA
	2.1. Paslaugos turi būti teikiamos įsigaliojus Sutarčiai ir gavus Kliento užsakymą.  
2.2. Paslaugų teikimo terminas: iki Paslaugų teikėjas suteikia Klientui paslaugų už maksimalią Sutarties vertę, tačiau ne ilgiau kaip 12 mėn. nuo Sutarties įsigaliojimo dienos.

	3. PASLAUGŲ KAINA
	3.1. Į Sutarties priede nurodytus įkainius įtraukti visi Paslaugų teikėjui privalomi mokėti mokesčiai ir visos su paslaugų tiekimu susijusios išlaidos. Sutarčiai taikomas fiksuotų įkainių maksimalių kiekių kainodaros metodas. Maksimali Sutarties vertė yra .............................. Eur su PVM (.............................. ), iš kurios PVM sudaro ....... Eur. Jeigu Sutartis sudaroma dėl dviejų ir daugiau pirkimo dalių, atskirų pirkimo dalių maksimalios Sutarties vertės nurodomos Sutarties priede Nr. 1.
	3.2. Sutartyje nurodytas (-i) įkainis (-iai) gali būti perskaičiuojami kai:
3.2.1 Lietuvos Respublikos teisės aktais pakeičiamas pridėtinės vertės mokestis (toliau – PVM). Lietuvos Respublikoje pasikeitus teisės aktams, reglamentuojantiems pridėtinės vertės mokesčio dydį, paslaugų įkainis (-iai) keičiamas (-i) atitinkama dalimi (didinama arba mažinama) vadovaujantis šiomis nuostatomis:
	3.2.1.1. pasikeitus pridėtinės vertės mokesčiui, bet kurios Šalies iniciatyva per protingą terminą atitinkamai turi būti perskaičiuojamas (-i) paslaugų įkainis (-iai);
3.2.1.2. ta pati tvarka taikoma tiek didinant paslaugų įkainį (-ius) padidėjus mokesčiui, tiek jį (juos) mažinant, jeigu mokestis mažėja; 
3.2.1.3. paslaugų įkainio (-ių) pasikeitimą Šalys įformina Sutarties Šalių įgaliotų atstovų pasirašomu papildomu susitarimu prie Sutarties. Naujas (-ji) paslaugų įkainis (-iai) įsigalioja tik pasirašius papildomą susitarimą arba protokolą;
3.2.1.4.  Šalis, inicijuojanti paslaugų įkainio (-ių) pasikeitimą, privalo pateikti tinkamus įrodymus, pagrindžiančius Sutartyje nurodytų aplinkybių, suteikiančių teisę keisti paslaugų įkainį (-ius), egzistavimą.
3.2.2. Sutartyje nurodytas įkainis (-iai) gali būti perskaičiuojami, jeigu Lietuvos Respublikos statistikos departamento (www.stat.gov.lt) skelbiamo ūkio subjektams suteiktų paslaugų kainų indekso „pasl.  Vartojimo paslaugos“ (toliau – Indeksas) reikšmė pakinta daugiau kaip 10 procentų nuo Sutarties įsigaliojimo arba nuo paskutinio Susitarimo dėl įkainio (-ių) perskaičiavimo įsigaliojimo dienos, jeigu įkainis (-iai) jau buvo perskaičiuoti.
3.2.2.1. Sutarties įkainis (-iai) perskaičiuojami dėl Indekso pokyčio, pagal Sutartį nesuteiktų paslaugų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
	3.2.2.2. Laikotarpis – tai laikotarpis, per kurį Indeksas pakinta tiek, kad turi būti perskaičiuojamas Sutarties įkainis (-iai). Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarimo dėl įkainio (-ių) perskaičiavimo įsigaliojimo mėnuo. Indeksavimo laikotarpis negali būti trumpesnis kaip 10 (dešimt) kalendorinių mėnesių.
3.2.2.3. Šalys, esant 3.2.2. punkte numatytoms sąlygoms, sudaro papildomą Susitarimą dėl įkainio (-ių) perskaičiavimo per 10 darbo dienų nuo Šalies prašymo kitai Šaliai perskaičiuoti įkainį (-ius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą Sutarties įkainio (-ių) sumą bei kitą perskaičiavimui reikšmingą informaciją.
	3.2.2.4. Po to, kai Šalys sudaro Susitarimą dėl įkainio (-ių) perskaičiavimo, perskaičiuotas įkainis (-iai) taikomi paslaugoms, kurios yra užsakomos po Susitarimo dėl įkainio (-ių) perskaičiavimo dėl įkainio (-ių) lygio pokyčio įsigaliojimo dienos. Perskaičiuotas įkainis (-iai) netaikomi paslaugoms, kurios buvo užsakytos iki Sutarties įkainio (-ių) perskaičiavimo, tačiau Kliento buvo nepriimtos ir grąžintos Paslaugų teikėjui dėl trūkumų, ir/arba faktiškai iki Sutarties įkainio (-ių) perskaičiavimo užsakytoms paslaugoms.
 	3.2.2.5. Sutarties įkainio (-ių) peržiūra gali būti atliekama ne anksčiau nei po 10 mėnesių nuo Sutarties įsigaliojimo dienos. 
	3.2.2.6. Jeigu paslaugas vėluojama suteikti dėl priežasčių, dėl kurių Paslaugos teikėjas neįgyja teisės į paslaugų suteikimo terminų pratęsimą, uždelstų suteikti paslaugų įkainis (-iai) neperskaičiuojami dėl kainų lygio kilimo, bet turi būti perskaičiuojami dėl kainų lygio kritimo.
	3.2.2.7. Perskaičiuotas Sutarties įkainis (-iai) įforminami Sutarties Šalių atstovų pasirašomu papildomu Susitarimu, kuris yra šios Sutarties neatskiriama dalis.
	
4. APMOKĖJIMO TVARKA
	4.1. Klientas apmoka Paslaugų teikėjui už suteiktas paslaugas ne vėliau kaip per 30 kalendorinių dienų nuo sąskaitos faktūros ir Šalių pasirašyto paslaugų perdavimo-priėmimo akto arba kito paslaugų suteikimą patvirtinančio dokumento gavimo dienos. Paslaugų teikėjo pateiktoje sąskaitoje-faktūroje turi būti nurodomas Sutarties numeris.
	4.2. Į Sutarties priede nurodytą  įkainį (-ius) įtraukti visi Paslaugų tiekėjui privalomi mokėti mokesčiai ir visos su paslaugų tiekimu susijusios išlaidos, įskaitant, bet neapsiribojant:
4.2.1.  visas su dokumentų, kurių reikalauja Klientas, rengimu ir pateikimu susijusias išlaidas;
4.2.2. visos  kitos būtinos išlaidos, susijusios su Sutartyje nurodytų įsipareigojimų įvykdymu.
	4.3. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Paslauga yra apmokama Lietuvos Respublikos finansų ministro nustatyta tvarka. 
4.4. Klientas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą.
	4.5. Klientas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Klientas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Klientui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Kliento, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Paslaugų teikėjui prieštarauti nepagrįstiems mokėjimams subtiekėjui.

	5. UŽSAKYMŲ TEIKIMAS IR SUSIRAŠINĖJIMAS
	5.1. Kliento ir Paslaugų teikėjo vienas kitam siunčiami pranešimai turi būti raštiški. Siunčiami pranešimai turi būti siunčiami elektroniniu paštu Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti siunčiami naujuoju adresu.
	5.2. Klientas teikia Paslaugų teikėjui užsakymus raštu (elektroniniu paštu).
	5.3. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

	6. KLIENTO TEISĖS IR PAREIGOS
	6.1. Klientas turi nedelsdamas suteikti Paslaugų teikėjui visą turimą informaciją kuri reikalinga Sutarčiai vykdyti.
	6.2. Klientas bendradarbiauja su Paslaugų teikėju ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.
	6.3. Klientas turi teisę duoti nurodymus ar instrukcijas, siekdamas užtikrinti tinkamą paslaugų teikimą.
	6.4. Klientas privalo Sutartyje nustatytomis sąlygomis ir tvarka laiku apmokėti Paslaugų teikėjo pateiktas sąskaitas.
		
	7. PASLAUGŲ TEIKĖJO TEISĖS IR PAREIGOS
	7.1. Paslaugų teikėjas laikosi visų galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Paslaugų teikėjas garantuoja Klientui nuostolių atlyginimą, jei Paslaugų teikėjas ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
	7.2. Paslaugų teikėjas turi vykdyti teisėtus Kliento nurodymus. Jei Paslaugų teikėjas mano, kad Kliento nurodymai viršija Sutarties reikalavimus, jis apie tai praneša Klientui per 5 (penkias) kalendorines dienas nuo tokio nurodymo gavimo dienos. 
	7.3. Paslaugų teikėjas visus dokumentus ir informaciją, gautą pagal Sutartį, laiko konfidencialia ir be išankstinio raštiško Kliento leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Klientas.
	7.4. Kai Paslaugų teikėjas nevykdo ar netinkamai vykdo savo sutartines prievoles, jis turi, Klientui pareikalavus, savo sąskaita ištaisyti bet kokius trūkumus, susijusius su paslaugų teikimu.
7.5. Paslaugos teikėjas įsipareigoja:
7.5.1. nedelsdamas raštu informuoti Klientą apie bet kurias aplinkybes, kurios trukdo ar gali sutrukdyti paslaugų teikėjui tinkamai vykdyti šios sutarties sąlygas;
7.5.2. per 5 (penkias) darbo dienas nuo Kliento raštu pateikto prašymo gavimo dienos pateikti išsamią paslaugų teikimo ataskaitą, nurodant Kliento prašomą informaciją, kuri gali apimti informaciją apie suteiktas paslaugas, išskiriant konkrečias paslaugų kainos sudėtines dalis bei pateikiant papildomą su paslaugų teikimu susijusią informaciją apie patirtas išlaidas ir kt. informaciją; 
7.5.3. Klientui raštu paprašius, grąžinti visus iš Kliento gautus sutarčiai vykdyti reikalingus dokumentus.

	8. SUBTIEKIMAS
	8.1. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Klientui pranešti tuo metu žinomų subtiekėjų pavadinimus, kontaktinius duomenis ir jų atstovus. Klientas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
	8.2. Paslaugų teikėjas gali keisti Sutarties priede nurodytus subtiekėjus tik prieš tai raštu pranešęs Klientui apie tokio keitimo būtinybę ir gavęs jo raštišką sutikimą. 
	8.3. Paslaugų teikėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.
	8.4.Klientui sutikus su subtiekėjo pakeitimu, Klientas kartu su Paslaugų teikėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.
	
	9. ŠALIŲ ATSAKOMYBĖ
	9.1. Klientas, uždelsęs sumokėti Sutarties 4.1 punkte numatyta tvarka, įsipareigoja Paslaugų teikėjui pareikalavus mokėti Paslaugų teikėjui 0,04 % nuo neapmokėtos sąskaitos su PVM dydžio delspinigius, už kiekvieną uždelstą dieną.
9.2. Paslaugų teikėjas, uždelsęs tinkamai suteikti Sutarties reikalavimus atitinkančias Paslaugas Sutartyje numatytomis sąlygomis ir terminais,  moka Klientui 0,04 % nuo nesuteiktų Paslaugių vertės su PVM delspinigius už kiekvieną uždelstą dieną, bet ne mažiau kaip 30 Eur, jei apskaičiuota delspinigių suma yra mažesnė negu 30 Eur .
9.3. Sutarties įvykdymas užtikrinamas 10 % Sutarties vertės su PVM dydžio bauda (netaikoma tais atvejais, kuomet skaičiuojami delspinigiai pagal Sutarties 9.2.p.). Paslaugos teikėjui nevykdant arba netinkamai vykdant Sutartimi prisiimtus įsipareigojimus, Klientas įgyja teisę reikalauti, o Paslaugų teikėjas įsipareigoja sumokėti šiame Sutarties punkte nurodyto dydžio baudą.
9.4. Paslaugų teikėjas atlygina Klientui nuostolius, atsiradusius dėl Paslaugų teikėjo kaltės dėl netinkamo įsipareigojimų pagal Sutartį vykdymo ar nevykdymo.
9.5. Klientas baudas ir delspinigius be atskiro raštiško įspėjimo išskaičiuoja iš Paslaugų teikėjui mokėtinų sumų.

	10. SUTARTIES GALIOJIMAS IR NUTRAUKIMAS
	10.1. Sutartis įsigalioja, kai Sutartį pasirašo abi Sutarties Šalys ir galioja iki Šalių įsipareigojimų įvykdymo. 
	10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
	10.3. Sutartį galima nutraukti šiais atvejais:
	10.3.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.
	10.3.2. Kliento sprendimu prieš 10 kalendorinių dienų raštu įspėjus Paslaugų teikėją Viešųjų pirkimų įstatymo 90 straipsnio 1 dalyje nurodytais atvejais.
	10.3.3.  abiejų Šalių rašytiniu susitarimu. 
	10.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
	
11. TAIKYTINA TEISĖ
	11.1. Šiai Sutarčiai taikoma ir ji aiškinama pagal Lietuvos Respublikos teisę.

	12. GINČŲ SPRENDIMO TVARKA
	12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose. 

	13. KITOS NUOSTATOS
	13.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
	13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
	13.3. Kliento paskirtas asmuo, atsakingas už Sutarties vykdymą yra __________________________________________.  

	PASLAUGŲ TEIKĖJAS

------------------------------------

Adresas
Įmonės kodas:
PVM kodas:
Tel.: 
El. p. :
Bankas:
Sąskaita: 

Atstovas
Vardas, pavardė



	
	KLIENTAS

VšĮ Respublikinė Vilniaus universitetinė ligoninė
Šiltnamių g. 29, 04129 Vilnius
Juridinio asmens kodas 124243848
PVM mokėtojo kodas LT242438412
Tel.: (8 5) 216 9069
El. paštas. rvul@rvul.lt
Bankas AB „SEB bankas“
A. s. LT21 7044 0600 0664 2377

Atstovas
Vardas, pavardė






